《木兰花慢 和陈思济 洞霄诗集卷九》
元代·刘元

问神仙何处，寻溪路，水声寒。此福地灵岩，西南天柱，洞府名山。翠蛟对谁或舞，更岩飞、龙凤骇人看。见说丹成仙去，当年跨鹤乘鸾。浮生贪胜似棋残。一著省时难。便采药眠云，吟风对月，醉酒长安。一任流行坎止，又何须、汩汩利名间。试与林泉相约，几时容我投闲。

作者简介：蓟州宝坻人，字秉元。始为道士，善塑像。至元间又从尼泊尔人阿尼哥学习，所塑西天梵相，亦称绝艺。塑上都、大都各寺佛像，皆神思妙合，天下称之。上都之三皇像尤为精美。累官昭文馆大学士、秘书卿。